Jørgen Jalland

Jørgen Gunnar Jalland (født 1977) er en norsk tidligere fotballspiller. 

Jalland var midtbanespiller. Han begynte og avsluttet karrieren med Ørn Horten, og var ellers i Sandefjord, i to perioder i Vålerenga, en sesong i Hamarkameratene, og et utenlandsopphold i russiske FK Rubin Kazan.

 Karriere 
Jalland var en viktig brikke i Vålerenga sitt sølv-lag fra 2004. Laget tapte seriemesterskapet med minst mulig margin mot Rosenborg Ballklubb (1 mindre scoret mål). Etter 2004-sesongen ble han kjøpt av den russiske klubben FK Rubin Kazan og ble sammen med Erik "Panzer" Hagen en av de to første nordmenn i Russisk Premier League.

Jalland kom i 2007 tilbake til Vålerenga og spilte der i to sesonger, men fikk lite tillit av hovedtrener av Martin Andresen.

Den 24. mars 2009 skrev Jalland til slutt under på en ettårskontrakt med Hamarkameratene etter at han sammen med sin agent Kent Karlsen hadde brukt betenkningstid som følge av at HamKam spilte på nivå to.Aftenposten.no – Jalland klar for HamKam (Publisert 24. mars 2009, besøkt 25. mars 2009)Aftenposten.no – Utelukker ikke HamKam (Av Roger Synstad – Publisert 19. mars 2009, besøkt 25. mars 2009) 

I slutten av mars 2010 skrev han under på kontrakt med moderklubben Ørn Horten. Han spilte der i 5 sesonger, de to siste som spillende trener.Tønsberg Blad.no – Jørgen Jalland er tilbake i Ørn (Av Sven-Erik Syrstad. Publisert 27. mars 2010, besøkt 7. august 2010) 

Jalland kommer fra tettstedet Nykirke i Horten kommune.

 Referanser 

 Eksterne lenker 

 Rubin-Kazan.ru – Spillerprofilen hos Rubin Kazan
 Nifs.no – Jallands profil hos Norsk & Internasjonal Fotballstatistikk

Kategori:Norske fotballspillere
Kategori:Fotballspillere for FK Ørn-Horten
Kategori:Fotballspillere for Sandefjord Fotball
Kategori:Fotballspillere for Vålerenga Fotball
Kategori:Fotballspillere for FK Rubin Kazan
Kategori:Fotballspillere for HamKam
Kategori:Norske fotballspillere i Russland
Kategori:Personer fra Horten kommune
Kategori:Fødsler i 1977